**ΓΕΛ ΚΑΣΤΡΙΤΣΙΟΥ ΡΗΤΟΡΙΚΟΙ ΟΜΙΛΟΙ**

**1.Ρητορική Ομάδα (Debate)**

 **Τί είναι το debate;**

Το debate είναι μία αναμέτρηση επιχειρημάτων και πειθούς, γύρω από ένα αμφιλεγόμενο ζήτημα. Μετά από μία προετοιμασία που διαρκεί 15 με 20 λεπτά, τέσσερεις διμελείς ομάδες καλούνται να υποστηρίξουν ή να αντικρούσουν μία πρόταση -ανεξαρτήτως της προσωπικής άποψης του εκάστοτε ομιλητή πάνω στο θέμα προς συζήτηση. Οι ομιλητές μιλάνε εναλλάξ σε εξάλεπτους λόγους, και νικήτρια αναδεικνύεται η ομάδα που θα υποστηρίξει την άποψη στην οποία κληρώθηκε με πιο πειστικά και ολοκληρωμένα επιχειρήματα.

 **Ποια είναι τα πιθανά θέματα ενός Debate;**

Συνήθως, ένας αγώνας debate γίνεται πάνω σε ένα επίκαιρο και αμφιλεγόμενο ζήτημα. Οτιδήποτε απασχολεί την κοινωνία και την επικαιρότητα, και εγείρει πρακτικά ή ηθικά διλήμματα, ή κάθε ερώτημα για το οποίο οι απόψεις διίστανται, είναι πιθανό θέμα ενός debate.

 **Πώς παίζεται ένας αγώνας Debate;**

**Το συγκεκριμένο σχεδιαγραμμα που ακολουθεί αναφέρεται στο βρεττανικο debate που έχει και τη θεση της επέκτασης της επιχειρηματολογίας (μέλος συμπολίτευσης),με 3 ομιλητες ανα πλευρά ,αλλα 4 ρόλους.Προσοχή :Δεν αλλάζουν οι ρόλοι και τα καθήκοντα κάθε ομιλητή στο σχολικό debate οποιασδήποτε σχολής.**

Η πλευρά την οποία υποστηρίζει κάθε παίκτης αποφασίζεται με κλήρωση. Όσοι κληρώνονται ως Α' ή Β' κυβέρνηση επιχειρηματολογούν υπέρ του θέματος, ενώ όσοι κληρώνονται Α' ή Β' αντιπολίτευση καλούνται να επιχειρηματολογήσουν κατά.

Εθιμοτυπικά, οι ομάδες καλούνται με κοινοβουλευτικά ονόματα και αποτελούνται από τους εξής ομιλητές:



Η σειρά και οι ρόλοι των ομιλητών σε έναν αγώνα είναι οι εξής:

1. Πρωθυπουργός

o Φέρνει τον ορισμό του θέματος

o Δίνει τη θέση της ομάδας

o Εισάγει μία πρόταση αν η Α' κυβέρνηση προτείνει κάποιο μέτρο

o Δίνει τα βασικά επιχειρήματα υπέρ της πρότασης

2. Αρχηγός Αξιωματικής Αντιπολίτευσης

o Δέχεται τον ορισμό της κυβέρνησης

o Δίνει τη θέση της ομάδας του

o Αντικρούει τα επιχειρήματα της κυβέρνησης

o Δίνει τα βασικά επιχειρήματα κατά της πρότασης

3. Μέλος Κυβέρνησης

o Στηρίζει όσα επιχειρήματα του πρωθυπουργού αντικρούστηκαν

o Αντικρούει τα επιχειρήματα της αντιπολίτευσης

o Φέρνει νέα επιχειρήματα υπέρ της πρότασης

4. Μέλος της Αξιωματικής Αντιπολίτευσης

o Στηρίζει όσα επιχειρήματα του αρχηγού της αξ. αντιπολίτευσης αντικρούστηκαν.

o Αντικρούει τα νέα επιχειρήματα της κυβέρνησης

o Φέρνει νέα επιχειρήματα κατά της πρότασης

5. Μέλος Συμπολίτευσης

o Αντικρούει τα επιχειρήματα των αντιπάλων

o Εισάγει μία επέκταση στην επιχειρηματολογία υπέρ της πρότασης

6. Μέλος Αντιπολίτευσης

o Αντικρούει τα επιχειρήματα των αντιπάλων

o Εισάγει μία επέκταση στην επιχειρηματολογία κατά της πρότασης

7. Συνόπτης Κυβέρνησης

o Συνοψίζει τα βασικά σημεία της πλευράς του, δίνοντας έμφαση στα σημαντικότερα σημεία ολόκληρης της επιχειρηματολογίας και των 2 ομάδων της κυβέρνησης και εξηγώντας γιατί κέρδισε η ομάδα του.

8. Συνόπτης Αντιπολίτευσης

o Συνοψίζει τα βασικά σημεία της πλευράς του, δίνοντας έμφαση στα σημαντικότερα σημεία ολόκληρης της επιχειρηματολογίας και των 2 ομάδων της αντιπολίτευσης και εξηγώντας γιατί κέρδισε η ομάδα του.

 **Βασικά στοιχεία ενός αγώνα debate**

o Ορισ μ ός

Ο ορισμός προσδιορίζει το νόημα των όρων του θέματος και παρουσιάζει το ζήτημα προς αντιπαράθεση.

Για παράδειγμα, αν το θέμα είναι "Πρέπει να απαγορευτεί το κάπνισμα σε δημόσιους χώρους", ο πρωθυπουργός καλείται να διευκρινίσει τους όρους του θέματος που θα θέσουν το πλαίσιο της συζήτησης. Στην περίπτωση αυτή, πρέπει να οριστούν οι έννοιες "δημόσιος χώρος" και "κάπνισμα", και μία πρόταση είναι η εξής: Ως κάπνισμα εννοούμε την κατανάλωση προϊόντων καπνού, και ως δημόσιους χώρους όλους τους κλειστούς χώρους εργασίας."

Μετά τον ορισμό, ο πρώτος ομιλητής παρουσιάζει τη θέση της πλευράς του, δηλαδή το τί θα υποστηρίξει η ομάδα του κατά τη διάρκεια του αγώνα. Αν προτείνουν κάποιο μέτρο, τότε πρέπει να το εισάγουν πριν την έναρξη της επιχειρηματολογίας τους. Έτσι, για το παραπάνω θέμα, μία πρόταση θα μπορούσε να είναι η εξής:

"Η "Κυβέρνηση" υποστηρίζει ότι πρέπει να απαγορευτεί με ποινή προστίμου το κάπνισμα σε κλειστούς χώρους εργασίας, όπως για παράδειγμα γραφεία, δημόσια κτίρια και εστιατόρια."

o Ε πιχ ε ιρή μ ατα

Επιχείρημα είναι ένας συλλογισμός που αποδεικνύει μία πρόταση. Σκοπός κάθε ομάδας είναι να φέρει επιχειρήματα για να αποδείξει τη θέση της, αντικρούοντας αυτά των αντιπάλων.

Έστω ότι συζητάμε το θέμα "Πιστεύουμε στην αποποινικοποίηση των ελαφρών ναρκωτικών". Ένα επιχείρημα αποτελείται συνήθως από 3 βασικά μέρη.

1. Τίτλος: Ο τίτλος ενός επιχειρήματος είναι μία σύντομη φράση που περιγράφει επιγραμματικά το βασικό μας συμπέρασμα. Προετοιμάζει τους ακροατές για το τι θα ακούσουν στη συνέχεια και ξεχωρίζει μεταξύ τους τα περιεχόμενα μίας ομιλίας συνολικά, ενισχύοντας τη δομή και βοηθώντας το ακροατήριο να τα συγκρατήσει .

Πχ: "Η ποινικοποίηση παραβιάζει τις προσωπικές μας ελευθερίες"

2. Ανάλυση επιχειρήματος: Η ανάλυση είναι το κύριο μέρος κάθε επιχειρήματος. Στο σημείο αυτό ο κάθε ομιλητής πρέπει να δείξει τους λόγους για τους οποίους αυτό που ισχυρίζεται αληθεύει, απαντώντας σε μία σειρά από 'γιατί'. Τα 'γιατί' αυτά είναι οι προκείμενες προτάσεις ενός επιχειρήματος. Σε ένα debate τίποτα δε θεωρείται αυτονόητο.

Πχ: Η ποινικοποίηση παραβιάζει τις προσωπικές μας ελευθερίες,

Γιατί: Ελευθερία είναι να μπορεί κάποιος να διάγει τη ζωή του όπως επιλέγει ο ίδιος, εφόσον δεν προσβάλλει τα δικαιώματα των άλλων. Ο μόνος λόγος για τον οποίο ένα κράτος μπορεί να περιορίζει τις ελευθερίες των πολιτών, είναι για να μην

παραβιάζονται οι ελευθερίες των υπολοίπων. Στην περίπτωση των ελαφρών ναρκωτικών, δε συμβαίνει κάτι τέτοιο.

Γιατί:

Η χρήση ναρκωτικών δε θίγει τα δικαιώματα κανενός άλλου πέρα από τον χρήστη. Όποιες και αν είναι οι συνέπειες της κατανάλωσης ναρκωτικών, τις υφίσταται αποκλειστικά ο χρήστης. Το κράτος παρεμβαίνει καταχρηστικά και τιμωρεί τις αποφάσεις του.

3. Παράδειγμα: Σκοπός ενός παραδείγματος είναι να δείξει ότι όσα αναφέραμε στην ανάλυση επαληθεύονται και στην πραγματικότητα.

Πχ: "Αυτή τη στιγμή οι νόμοι στην Ελλάδα επιβάλλουν σε χρήστες ελαφρών ναρκωτικών φυλάκιση μέχρι και 1 έτος. Βλέπουμε λοιπόν πολίτες να καταλήγουν στη φυλακή για μία προσωπική τους επιλογή, χωρίς να έχουν βλάψει κάποιον άλλον."

o Αντίκρουσ η

Κάθε ομάδα σε έναν αγώνα debate πρέπει να καταρρίψει τα επιχειρήματα των αντιπάλων. Αντίκρουση δεν είναι απλά ο χαρακτηρισμός μιας άποψης ως απαράδεκτης. Σε μία ανασκευή, πρέπει να αποδειχθεί πως το επιχείρημα των αντιπάλων είναι λανθασμένο, και αυτό μπορεί να επιτευχθεί με 3 τρόπους:

-Ο αντίπαλος θεωρεί δεδομένη μία πρόταση που δεν αληθεύει.

-Ο αντίπαλος εκβιάζει ένα συμπέρασμα που δεν έπεται λογικά (η ανάλυση στα 'γιατί' είναι λάθος.)

-Το συμπέρασμα του αντιπάλου δεν επαληθεύεται στην πραγματικότητα.

Σε περίπτωση που ο αντίπαλος έχει φέρει ένα παράδειγμα, πρέπει να αναφερθεί γιατί και αυτό δεν ισχύει. Παρ' όλα αυτά, τα αντιπαραδείγματα δεν αποτελούν από μόνα τους αντικρούσεις.

o Ε ρωτήσε ις

Οι ερωτήσεις απευθύνονται σε έναν ομιλητή από τους αντιπάλους του, για να επιδείξουν λάθη στα επιχειρήματα που αναφέρονται, δοκιμάζοντας πόσο ετοιμόλογος είναι. Ερωτήσεις γίνονται από το 2ο και μέχρι και το 5ο λεπτό κάθε ομιλίας (ο χρονομέτρης του αγώνα τα επισημαίνει με χτυπήματα στην έδρα). Τα ερωτήματα πρέπει να είναι σύντομα (μέχρι 10 δευτερόλεπτα) και για να τα θέσουν, οι παίκτες σηκώνονται όρθιοι και ζητούν την άδεια του ομιλητή, ο οποίος αποδέχεται ή απορρίπτει το αίτημα. Κάθε ομιλητής πρέπει να απαντήσει σε δύο με τρεις ερωτήσεις κατά τη διάρκεια του λόγου του.

o Ε πέ κτασ η

Σκοπός της επέκτασης είναι να εισάγει καινούριο υλικό για τη συζήτηση του αγώνα. Η επέκταση της επιχειρηματολογίας, εισάγεται από τα μέλη της Συμπολίτευσης και της Β’ Αντιπολίτευσης παρουσιάζοντας επιχειρήματα για το θέμα από μια άλλη πλευρά, που οι προηγούμενοι ομιλητές δεν ανέδειξαν. Επέκταση, είναι η ομαδοποίηση των νέων αυτών επιχειρημάτων κάτω από ένα κοινό τίτλο.

Πχ: Για το θέμα "Πιστεύουμε πως η Τουρκία πρέπει να ενταχθεί στην Ευρωπαϊκή

Ένωση", η επέκταση της Συμπολίτευσης μπορεί να γίνει ως εξής:

" (...) Ακούσαμε από τις προηγούμενες ομάδες για το πώς η ένταξη της Τουρκίας θα επηρεάσει τις ελληνοτουρκικές σχέσεις. Η επέκταση της Συμπολίτευσης είναι για το πώς θα επηρεαστεί η ίδια η Ευρώπη και περιλαμβάνει τα εξής δύο επιχειρήματα:

 Θα λύσει την ενεργειακή αυτονομία της Ευρώπης

 Θα αποτελέσει αγορά για τα προϊόντα των οικονομιών της (...)"

o Σύνοψη

Σύνοψη είναι η περίληψη των βασικών ζητημάτων που τέθηκαν στον αγώνα. Αποτελεί το καθήκον των τελευταίων ομιλητών κάθε πλευράς, οι οποίοι δε ν μ πορούν

να φ έ ρουν ε πιχ ε ιρή μ ατα . Κάθε συνόπτης πρέπει

α) Να παρουσιάσει τα βασικά επιχειρήματα όλων των ομάδων, β) Να αντικρούσει εκείνα των αντιπάλων,

γ) Να αποδείξει ότι η πλευρά του (και κυρίως η ομάδα του) νίκησε το debate.

Μια καλή σύνοψη εντοπίζει τα βασικά σημεία διαφωνίας των δύο πλευρών (σημεία σύγκρουσης) και μέσα από αυτά ανακεφαλαιώνει τα κυριότερα επιχειρήματα.

Πχ: Στο θέμα "Πιστεύουμε στην αποποινικοποίηση των ελαφρών ναρκωτικών", Ο

συνόπτης της Κυβέρνησης μπορεί να δομήσει το λόγο του ως εξής:

"Κυρίες και Κύριοι, η συζήτηση που προηγήθηκε περιστράφηκε γύρω από τρία βασικά ζητήματα:

 Αν τα ελαφρά ναρκωτικά είναι επικίνδυνα για την υγεία

 Αν το μέτρο έχει επιπτώσεις στην κοινωνία

 Αν το κράτος πρέπει να παρεμβαίνει στις επιλογές των ατόμων

Θα σας αναλύσω τα επιχειρήματα κάθε ομάδας πάνω στα ζητήματα αυτά και θα σας δείξω ότι οι απαντήσεις της Συμπολίτευσης αλλά και της πρώτης Κυβέρνησης δικαιολογούν τη νομιμοποίηση των ελαφρών ναρκωτικών."

o Τα αποτε λέσ μ ατα ε νός debate

Σε έναν αγώνα debate δεν κρίνεται ποια άποψη είναι πιο σωστή, αλλά ποιος ομιλητής υπερασπίστηκε καλύτερα τη θέση που του κληρώθηκε. Έτσι, οι κριτές αποφασίζουν, ποια ομάδα εκπλήρωσε καλύτερα το ρόλο της και έφερε τα καλύτερα τεκμηριωμένα

επιχειρήματα, αντικρούοντας τα επιχειρήματα των άλλων. Βαθμολογούνται επίσης οι ομιλητές με τον πιο οργανωμένο και ενδιαφέροντα λόγο, και τις πιο καίριες ερωτήσεις. Η ομάδα που συγκεντρώνει τα πιο πολλά θετικά σημεία είναι η νικήτρια.

Οι Ρητορικοί Όμιλοι που υπάρχουν σε διάφορα δημόσια πανεπιστήμια διοργανώνουν κάθε χρόνο

μονοήμερα ή διήμερα πανελλήνια πρωταθλήματα Debate, στα οποία συμμετέχουν φοιτητές από

Ελλάδα.

Το πρωτάθλημα του Πανεπιστημίου Πατρών λαμβάνει χώρα συνήθως τον Απρίλιο.

Επιπλέον διοργανώνονται συστηματικά πρωταθλήματα debate στα αγγλικά, ενώ κάθε χρόνο δίνεται η δυνατότητα σε φοιτητές να ταξιδέψουν στο εξωτερικό και να συμμετάσχουν σε πανευρωπαϊκά ή διεθνή τουρνουά, πληρώνοντας ένα μικρό μόνο αντίτιμο συμμετοχής.

Πιο αναλυτικές λεπτομέρειες μπορείτε να βρείτε στις παρακάτω ιστοσελίδες:

<http://debating.gr/>

<http://idebate.org/>και <http://idebate.org/debatabase>

<http://www.intelligencesquared.com/>

<http://en.wikipedia.org/wiki/British_Parliamentary_Style>

Ευχαριστούμε τους υπευθύνους του Ρητορικού Ομίλου του Οικονομικού Πανεπιστημίου Αθηνών για τη βοήθειά τους σχετικά με το φυλλάδιο των κανονισμών.

Για περισσότερα σας περιμένουμε στις συναντήσεις μας, κάθε Τρίτη 6:30-8:30 στο στέκι των Π.Ο.Φ.Π.Π., Αλ. Υψηλάντου 122.

Επικοινωνία: FB Page: Ρητορικός Όμιλος Πανεπιστημίου Πατρών

~~Email:~~ [~~debate\_patras@hotmail.com~~](mailto:debate_patras@hotmail.com)